ખેડબ્રહ્માના પી.એસ.આઇ. એ.ડી.પરમાર અને પોલીસ સ્ટાફના માણસોએ બંને બાળકોને સાંત્વના આપી પાણી પીવડાવી પૂછપરછ કરી હતી. આ બંને બાળકોએ પોતાનું નામ મિલન અને રાહુલ હોવાનું જણાવીને તેઓ પોશીના તાલુકાના કાજાવાસ ગામના હોવાનું જણાવ્યુ હતું. જેની ગંભીરતા પૂર્વક નોંધ લઇને કાજાવાસ ગામે રહેતા આ બંને બાળકોના માતા,પિતાનો સંપર્ક કરવાનો પ્રયાસ કર્યો હતો.જે દરમિયાન શંકરભાઇ મીનાભાઇ પરમારે આ બંને બાળકોમાંથી પોતાની દીકરી મિલન (ઉ.વ.૭) તથા પોતાનો ભત્રીજો રાહુલ (ઉ.વ.૭) હોવાનું ઓળખી બતાવ્યુ હતું. ખેડબ્રહ્મા પી.એસ.આઇ. એ.ડી.પરમારે આ બંને બાળકોને ઓપરેશન મુસ્કાન મુજબની કામગીરી કરી તેના વાલીઓને સોંપી દીધા હતા. ખેડબ્રહ્મા પોલીસની પ્રશંસનીય કામગીરીની નગરજનોએ પણ નોંધ લીધી છે. જો કે છેલ્લા કેટલાય સમયથી બાળકો ઉઠાવી જવાની અફવાનું બજાર ગરમ છે ત્યારે પોલીસતંત્ર દ્વારા બાળકોને મિલન કરાવતાં અફ‌વા અફવા જ રહેવા પામી હતી.